CELEX: E2016G0003
Language: da
Date: 2016-06-02 00:00:00
Title: Afgørelse truffet af EFTA-staternes Stående Udvalg nr. 3/2016/SC af 2. juni 2016 om udvidelse af opgaverne for kontoret for EØS' finansieringsmekanisme og den norske finansieringsmekanisme [2017/314]

23.2.2017   
            
            
               DA
            
            
               Den Europæiske Unions Tidende
            
            
               L 45/16
            
         AFGØRELSE TRUFFET AF EFTA-STATERNES STÅENDE UDVALG Nr. 3/2016/SC
   af 2. juni 2016
   om udvidelse af opgaverne for kontoret for EØS' finansieringsmekanisme og den norske finansieringsmekanisme [2017/314]
   EFTA-STATERNES STÅENDE UDVALG HAR —
   under henvisning til aftalen om Det Europæiske Økonomiske Samarbejdsområde, i det følgende benævnt »EØS-aftalen«,
   under henvisning til afgørelse truffet af EFTA-staternes Stående Udvalg nr. 1/2004/SU af 5. februar 2004 om oprettelse af et kontor for EØS' finansieringsmekanisme og den norske finansieringsmekanisme,
   under henvisning til aftalen mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme for 2014-2021,
   under henvisning til protokol 38c om EØS-finansieringsmekanismen (2014-2021), der er indsat i EØS-aftalen ved ovennævnte aftale mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme for 2014-2021,
   under henvisning til aftalen mellem Kongeriget Norge og Den Europæiske Union om en norsk finansieringsmekanisme for perioden 2014-2021,
   idet der mindes om, at artikel 1, stk. 1, i afgørelse nr. 1/2004/SU truffet af EFTA-staternes Stående Udvalg kun giver kontoret for EØS' finansieringsmekanisme og den norske finansieringsmekanisme mandat til at forvalte finansieringsmekanismen for 2004-2009, og at artikel 1, stk. 1, i afgørelse nr. 6/2010/SU af 9. december 2010 truffet af EFTA-staternes Stående Udvalg kun udvider førnævnte kontors mandat til forvaltning af finansieringsmekanismerne for 2009-2014,
   i betragtning af behovet for, at EØS' finansieringsmekanisme og den norske finansieringsmekanisme for 2014-2021 forvaltes af et sekretariat —
   VEDTAGET DENNE AFGØRELSE:
   Artikel 1
   1.   Kontoret for EØS' finansieringsmekanisme og den norske finansieringsmekanisme, der er oprettet ved afgørelse nr. 1/2004/SU truffet af Det Stående Udvalg, får herved også til opgave at bistå med forvaltningen af EØS' finansieringsmekanisme for 2014-2021 og den norske finansieringsmekanisme for 2014-2021.
   2.   Med hensyn til EØS' finansieringsmekanisme for 2014-2021 rapporterer kontoret til EØS' finansieringsmekanismeudvalg.
   3.   Med hensyn til den norske finansieringsmekanisme 2014-2021 rapporterer kontoret til det norske udenrigsministerium.
   Artikel 2
   Denne afgørelse får virkning på den dag, retsakten om EØS-finansieringsmekanismen for perioden 2014-2021 træder i kraft eller anvendes midlertidigt.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 2. juni 2016.
      
         
            På Det Stående Udvalgs vegne
         
         Kurt JÄGER
         
            Formand
         
         Kristinn F. ÁRNASON
         
            Generalsekretær